Blair o Iraku (31/7/03) - 2003-07-30
"Znamo da je Irak pod Sadamovom vladavinom štitio i podržavao teroriste."
U svojem govoru u američkom Kongresu, britanski premijer Tony Blair upozorio je da teroristi i države koje ih podržavaju i dalje predstavljaju prijetnju. "Svrha terorizma nije," rekao je premijer Blair, "samo jedan čin besmislenog uništavanja." "Teroristi nastoje izazvati reakciju – ekonomski kolaps, žestoki odgovor, mržnju, podvojenost, eliminaciju tolerancije – sve dok društva ne prestanu pomirivati svoje razlike i ne počnu se definirati upravo kroz razlike. Kašmir, Srednji istok, Čečenija, Indonezija, Afrika – jedva da postoji kontinent ili zemlja koju terorizam nije pogodio," rekao je. "Opasnost," kazao je premijer Blair, "leži u tome da bi se teroristi i države koje razvijaju oružje za masovno uništavanje mogli povezati". "Kada ljudi kažu: "To je opasnost od koje ne treba strahovati, odgovaram im da znamo da su talibani podržavali al-Qaidu." Znamo da je Irak pod Sadamovom vladavinom štitio i podržavao teroriste. Znamo da pojedine države na Srednjem istoku sada aktivno financiraju i potpomažu ljude koji smatraju da se vrši volja Božja kada u samoubilačkom napadu sa sobom pred Boga povedu sa sobom što više nevinih života," izjavio je britanski premijer. Neke od tih država, istaknuo je gospodin Blair, "očajnički pokušavaju nabaviti nuklearno oružje." "Znamo da pojedine kompanije i pojedinci s raspoloživom ekspertizom prodaju svoje proizvode onome koji ponudi najviše. Također znamo da barem jedna država – Sjeverna Koreja – dozvoljava da njen narod umire od gladi, iako troši milijarde dolara na razvoj nuklearnog oružja i izvozi tu tehnologiju," rekao je. Ljudi se pitaju kako Britanci, Amerikanci i njihovi saveznici mogu biti sigurni da će se terorizam i oružje za masovno uništavanje ujediniti. "Dozvolite da kažem samo jedno," rekao je premijer Blair, dodajući: "Ukoliko smo u krivu, uništili smo prijetnju koja je, u najmanju ruku, bila odgovorna za nehumana zvjerstva i patnje. Siguran sam da će nam povijest to oprostiti. No, ukoliko su naši kritičari u krivu, a mi smo u pravu...i ne učinimo ništa, tada ćemo oklijevati sučeljeni s tom opasnošću, u trenutku kada smo trebali iskazati čelništvo," kazao je. "A to je nešto," rekao je premijer Blair, "što povijest neće oprostiti."